শেরপুর, ৫ জুন (শীর্ষ নিউজ ডটকম): শেরপুর জেলা শহরে আজ রোববার শান্তিপূর্ণভাবে হরতাল চলছে। সকাল থেকেই বিএনপি কার্যালয়ের সামনে জেলা বিএনপির সভাপতি  সাইফুল ইসলাম কালাম ও সহ-সভাপতি ফজলুল হক বাদশার নেতৃত্বে প্রায় ২০-২৫ বিএনপি নেতাকর্মী পিকেটিং চালায়।  সকাল ৯টার দিকে নেতাকর্মীরা শহরের বিভিন্ন রাস্তায় পিকেটিং করলে পুলিশ বাধা দেয়। এ সময় নেতাকর্মীরা মাঠ ছেড়ে চলে যায়। জেলা শহরের নবীনগর ঢাকা-শেরপুর বাস টার্মিনাল থেকে এবং শহরের গৌরীপুরস্থ লোকাল বাস টার্মিনাল থেকে দূরপাল্লা এবং আন্ত:জলার কোনো বাস চলাচল করেনি। হরতাল চলাকালে ভোর থেকে সকাল ৯টা পর্যন্ত শহরের কোনো দোকানপাট খোলেনি। শহরের রাস্তায়ও দুএকটি রিকশা-সাইকেল ও মোটরসাইকেল ছাড়া অন্য যানবাহন চলাচল করতে দেখা  যায়নি।   (শীর্ষ নিউজ ডটকম/প্রতিনিধি/রাজ/১১.২৭ ঘ.)